Document ID: 32000R0749

KOMISIJAS REGULA (EK) Nr. 749/2000
(2000. gada 11. aprīlis),
ar kuru koriģē kopējos daudzumus, kas minēti 3. pantā Padomes Regulā (EEK) Nr. 3950/92, ar ko ievieš papildmaksājumus piena un piena produktu nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 28. decembra Regulu (EEK) Nr. 3950/92, ar ko ievieš papildmaksājumus piena un piena produktu nozarē1, kurā jaunākie grozījumi izdarīti ar Regulu (EK) Nr. 1256/19992, un jo īpaši tās 3. panta 2. punktu un 4. panta 2. punktu,
tā kā:
(1) Regulas (EEK) Nr. 3950/92 3. panta 2. punktā noteikts, ka, lai kompensētu izdevumus SLOM ražotājiem, kopējo garantēto daudzumu Somijai var palielināt līdz ne vairāk kā 200 000 tonnām. Saskaņā ar 6. pantu Komisijas Regulā (EK) Nr. 671/953, kas grozīta ar Regulu (EK) Nr. 1390/954, Somija ir paziņojusi attiecīgos daudzumus par 1999./2000. tirdzniecības gadu.
(2) Regulas (EEK) Nr. 3950/92 4. panta 2. punktā noteikts, ka individuālos salīdzināmos daudzumus palielina vai nosaka pēc ražotāju pienācīgi pamatota lūguma, lai ņemtu vērā izmaiņas, kas ietekmē uz viņiem attiecošās piegādes un/vai tiešo pārdošanu, un ka šāda salīdzināmā daudzuma palielinājums vai noteikšana nozīmē, ka attiecīgi tiek samazināts vai anulēts cits salīdzināmais daudzums, kas piešķirts ražotājam.
(3) Šādas korekcijas attiecīgajai dalībvalstij var neizraisīt daudzuma palielinājumu saistībā ar piegādēm un tiešo pārdošanu, kas minēta Regulas (EEK) Nr. 3950/92 3. pantā. Ja individuālos salīdzināmos daudzumus skar būtiskas pārmaiņas, tad attiecīgi koriģē 3. pantā minētos daudzumus.
(4) Saskaņā ar 8. panta trešo ievilkumu Komisijas Regulā (EEK) Nr. 536/935, kurā jaunākie grozījumi izdarīti ar Regulu (EK) Nr. 1255/986, Beļģija, Dānija, Vācija, Spānija, Francija, Īrija, Itālija, Nīderlande, Austrija, Portugāle, Somija un Apvienotā Karaliste ir paziņojušas daudzumus, ko skārušas būtiskas pārmaiņas saskaņā ar Regulas (EEK) Nr. 3950/92 4. panta 2. punkta otro daļu.
(5) Tādēļ būtu jākoriģē kopējie daudzumi, kas piemērojami laika posmā no 1999. gada 1. aprīļa līdz 2000. gada 31. martam un ir norādīti Regulas (EEK) Nr. 3950/92 3. panta 2. punkta tabulā, un attiecīgi jākoriģē daudzumi, kas piemērojami turpmākos laika posmos un ir norādīti minētās regulas pielikumā.
(6) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3950/92 groza šādi.
1. Tabulu 3. panta 2. punktā aizstāj ar to, kas dota šīs regulas I pielikumā.
2. Pielikumu aizstāj ar šīs regulas II pielikumu.
2. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 11. aprīlī

Labels: 17
6
15